Madách Imrét olvastam

Madách Imre a 19. század legkiemelkedőbb alakja. Az ember tragédiája című drámája nagy elismerést hozott az író számára. Talán a mai fiatalság egyszerű embernek gondolja, ama korban olyan volt, mint ma egy influenszer.

Madách szinte titokban dolgozott a művön, még rokonai sem tudtak róla. Miután 1860. március 26-án befejezte, természetesen ő is meg akarta mutatni a világnak. Volt egy barátja, Szontagh Pál, aki mindenben bátorította és segítette őt. Ezért is sürgette barátját, hogy minél előbb továbbítsa Arany Jánosnak, bírálatra.

„A *Toldi* írója volt a kor megkérdőjelezhetetlen irodalmi tekintélye, a legtöbbet az ő szava nyomott a latban.”

„Miután a nagy tekintélyű költő kezébe jutott a mű, Arany hamarosan hozzáfogott a *Tragédia* olvasásához, de nem tetszett neki, néhány sor után a *Faust* utánérzésének gyanította. Goethe fő művének első magyar fordítása egy évvel korábban jelent meg, tehát Aranyban jogosan ébredhetett gyanú.”

Madách drámája nem mindenkinek való. Különös világnézetet tárgyal, amelyre nem feltétlenül kívánkozik az emberiség minden része. Ráadásul a mai fiatalság nem is biztosan érti, hiszen a 19. század nyelvén íródott, nehéz feldolgozású írás.

„Arany a második színben, Lucifer szavaihoz –„Segítsetek, Ti elemek, Az embert nektek Szerezni meg.” – a következő megjegyzést fűzte Madáchnak írott, javaslatait, javításait tartalmazó, 1861. október 27-i levelében: „…ez olyan, mint a Nagy István fordításában Goethe.”

Valóban lehet kísérteties hasonlóság Goethe: Faust című művével, ám erre nem találni az interneten egyértelmű kijelentést.

A 16. sor – „Míg egy kerékfogát ujítni kell.”

– után pedig Arany nem olvasta tovább, hanem letette a *Tragédiá*t. Az idézett sor az Úr beköszöntő monológjának része:

„Be van fejezve a nagy mű, igen.

A gép forog, az alkotó pihen.

Év-milliókig eljár tengelyén,

Míg egy kerékfogát ujítni kell.”

Arany így indokolta lépését: „…az egész négy sor mesteremberes önelégültsége is komikai színben tűnik fel. (…) Rám olyan hatást tett először, hogy félretettem a művet…”

Végül egy Jámbor Pál nevű pap beszélte rá Arany Jánost, hogy folytassa, s a költő augusztus 15-ei levelében Tompa Mihálynak így ír: „Egy kézirat van nálam: *Az ember tragoediája.* Faust féle drámai compositió, de teljesen maga lábán jár. Hatalmas gondolatokkal teljes. Első tehetség Petőfi óta, ki egészen önálló irányt mutat.”

Arany másodszor immár ceruzával a kezében olvasta végig

a *Tragédiá*t, s a kézirat utolsó oldalára fel is jegyezte a dátumot: „9 3/8”, tehát 1861. szeptember 3. és 8. között.

Tisztelt Hazafi!” megszólítású, nevezetes levelét szeptember 12-én küldte el: „*Az ember tragédiája* úgy koncepciójában, mint kompozícióban igen jeles mű. Csak itt-ott a verselésben – meg a nyelvben találok némi nehézkességet, különösen a lírai részek nem eléggé zengők. De így is, amint van, egy kevés külsimítással irodalmunk legjelesb termékei közt foglalhat az helyet. Nem tudom mi szándéka van Kegyednek a kiadásra nézve: én óhajtanám ezt a Kisfaludy Társaság útján eszközölni, ami remélem, sikerülne is. Ha óhajtásom a Kegyed akaratjával találkoznék, akkor sorról sorra kijelölném a helyeket, hol – semmi esetre sem lényeges – változtatást gondolnék célszerűnek; vagy belenyugvása esetén

magam tennék rajta egy-két tollvonást, aztán bemutatnám a Társaságnak.”

Ezek után Madách örömmel folytatta a munkát Arannyal.

Az író halálát Jókai Mór tudatta a nagyvilággal, s így nyilatkozik Madáchról:

„A veszteség híre sokkal nehezebben szorul szívünkre, mint hogy magánérzelmeinknek kifejező szavakat tudnánk adni. A szeretet, mely jó baráthoz köt; az összérdek, mely ügyfélhez szít; a becsülés, amely nagy jellemhez vonz; és a remény, mely fényes tehetséghez csatol: mind egyszerre gyászol bennünk. Madách Imre azon nagy tehetségek közé tartozott, akik miután erejük egész nagyságában megmutatták magukat legelső föltűnésök alkalmával, onnan egyszerre letűntek, a kortársakra hagyva a fájdalmas tépelődést: mivé lehettek volna egykor?

Életpályája csillagfutás volt; – feljött fényesen – és lehullt.”

Így hát bizton állíthatjuk, hogy Madách Imre személye és tehetsége is kiemelkedő volt. Minden módon elismert volt és nagy sikert aratott. Ezért is ajánlom Madách Imrét olvasásra…

Mert becsületes emberektől tanulni a legszebb dolog a világon!

Forrás:

<http://madach.mtak.hu/hu/01.htm>

<https://mek.oszk.hu/00700/00793/html/jokai56.htm>